Lien Chan

Lien Chan (kinesisk: 連戰 pinyin: Lián Zhàn, født 27. august 1936 i Xi'an i provinsen Shaanxi i Kina) er en taiwansk politiker, blant annet statsminister og visepresident. 

Blant hans tidlige politiske verv kan nevnes at han har tjenestegjort som ambassadør til El Salvador (1975–1976), minister for kommunikasjon og transport (1981–1987), visestatsminister (1987–1988), utenriksminister (1988–1990) og guvernør for provinsen Taiwan.

Han var statsminister fra 1993 til 1997. Fra 1996 til 2000 var han visepresident for Republikken Kina på Taiwan. Etter å ha tapt presidentvalget i 2000 ble han partiformann for Kuomintang, noe han forble til han den 16. juli 2005 ble avløst av Ma Ying-jeou, etter et svært knapt valgnederlag.

Lien Chan ble i 2010 utpekt som første mottager av Konfucius' fredspris for sitt bidrag til utvikling av forbindelsene mellom Taiwan og Fastlands-Kina. Han aksepterte imidlertid ikke prisen og nektet å motta den.

 Referanser 

Kategori:Taiwanske politikere
Kategori:Kinesiske ambassadører
Kategori:Republikken Kinas ambassadører til El Salvador
Kategori:Personer fra Xi'an